text: Ny færge skal skaffe flere passagerer til færgerute
  13 marts 2015 kl. 14.04
  En moderniseret færge med mere kapacitet og nye møbler bliver fra i dag sat ind på ruten mellem Bøjden og Fynshav.
  
  Forbindelsen mellem Sydjylland og Fyn bliver forstærket, når den tidligere Samsø færge efter et omfattende værftsophold, bliver sat ind på ruten mellem de to landsdele.
  For at kræse for passagererne er en tidligere dansesal blevet omdannet til et helt nyt pendlerområde med WiFi og nye møbler.
  Færgen har tidligere sejlet mellem Samsø og Kalundborg og er dobbelt så stor som den færge, der tidligere har sejlet på ruten.
  Da motorvejen til Sønderborg åbnede i 2013, gik passagertallet ellers ned, men i 2014 har ruten igen oplevet en fremgang og derfor er der stor optimisme på begge sider af Alssund, når det gælder færgens fremtid.
  Den nye færge blev i dag indviet og de kommende to dage er det muligt at sejle for halv pris på ruten.
  En af de pendlere der bruger færgen flere gange hver uge, var også mødt frem for at se herlighederne
  Se og hør interviewklip med Flemming Møller her
  Varighed 0.43
  